**Ungt Entreprenørskap (UE) er en ideell, landsdekkende organisasjon som i samspill med skoleverket, næringslivet og andre aktører jobber for å utvikle barn og unges kreativitet, skaperglede og tro på seg selv.**

Ungt Entreprenørskap:

* Er en landsdekkende organisasjon med fylkesforeninger over hele landet.
* Tilbyr et tyvetalls pedagogiske programmer – fra grunnskolen til høyere utdanning.
* Bidrar til å bygge opp elevers og studenters entreprenørskapskompetanse.
* Gjennomførte over 260 000 elev- og studentaktiviteter i skoleåret 2015.
* Engasjerte 26 000 personer fra arbeids- og næringsliv i entreprenørskapsaktiviteter i skolen.
* Har samarbeidspartnere fra offentlig sektor og privat næringsliv.

Les mer på [www.ue.no](http://www.ue.no)

**STUDENTBEDRIFT** (SB) er et pedagogisk program som gir studenter kompetanse og kunnskap om bedriftsetablering gjennom et år med oppstart, drift og avvikling av egen bedrift. Bedriftene drives med støtte fra fagmiljøet ved høgskolen, og i tett samarbeid med mentorer og samarbeidspartnere fra lokalt arbeids- og næringsliv.